Okresná prokuratúra Košice II 
Mojmírova 5, 040 46 Košice 1

Sp. zn. : 2 Pv 639/14/8803	Košice II, 25.3.2015
EEČ : 2-64-84-2015

U Z N E S E N I E

Trestná vec:	obvinený XXXXX 
Zločin:	Skrátenie dane a poistného podľa § 276 odsek 1, odsek 2 písmeno d Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

V trestnej veci vedenej proti obvinenému XXXXX pre zločin skrátenia dane a poistného podľa § 276 ods. 1, ods. 2 písm. d/ Trestného zákona na tom skutkovom základe, že:

-	ako zodpovedná osoba  za dňový subjekt XXXXX XXXXX IČO: XXXXX so sídlom XXXXX zahrnul do účtovníctva tohto daňového subjektu za obdobie III. štvrťrok 2008 fiktívne daňové doklady za nákupy tovarov a služieb v celkovej sume 906.622,-Sk (30.094,34 €) od dodávateľa XXXXX IOC: XXXXX, ktoré si obstaral  od obvinených uvedených v bode I. v dôsledku čoho takto neoprávneným započítaním vystavených fiktívnych daňových dokladov skrátil svoju daňovú povinnosť na dani z pridanej hodnoty v celkovej výške 144.755,-SK (4.804,99 €), čím takto skrátením dane spôsobili Štátnemu rozpočtu SR v zastúpení Daňovým úradom XXXXX škodu väčšieho rozsahu vo výške 144.755,-Sk (4.804,99 €),

lebo zanikla trestnosť činu

Odôvodnenie:

	Uznesením vyšetrovateľa Okresného riaditeľstva PZ Košice, odboru kriminálnej polície, sp. zn. XXXXX zo dňa 30.06.2009 bolo XXXXX vznesené obvinenie pre zločin skrátenia dane a poistného podľa § 276 ods. 1, ods. 2 písm. d/ Trestného zákona  na skutkovom základe uvedenom vo výrokovej časti tohto uznesenia.

	V rámci vyšetrovania boli vypočutí obvinený XXXXX, splnomocnenec poškodenej strany XXXXX, boli zabezpečené listinné dôkazy, relevantné pre objektívnej rozhodnutie vo veci.

XXXXX  prokuratúry  Košice II podal dňa 27.09.2013 pod sp zn. 2 Pv 830/2008 obžalobu na XXXXX pre zločin skrátenia dane a poistného podľa § 276 ods. 1, ods. 2 písm. d/ Trestného zákona.

Vzhľadom k rozhodnutiu Okresného súdu Košice II zo dňa 21.07.2014 podľa § 350 Trestného poriadku s použitím § 241 ods. 1 písm. f/ Trestného poriadku o odmietnutí obžaloby Okresnej prokuratúry Košice II a v nadväznosti  na to aj uznesenia Krajského súdu Košice zo dňa 30.10.2014, bolo trené stíhanie podľa § 230 ods. 2 písm. d/ Trestného poriadku Okresnou prokuratúrou Košice II vrátené na jeho doplnenie a vyšetrovateľovi boli podľa § 230 ods. 2 písm. a/  Trestného poriadku uložené pokyny s poukazom na obsah uvedených súdnych rozhodnutí.

Z vyšetrovacieho spisu po doplnení vyšetrovania je zrejmé, že obvinený dňa 03.12.2014 prevodom z účtu uhradil Daňovému riaditeľstvu XXXXX sumu 4.809,98 €.

Túto skutočnosť potvrdil vo svojej výpovedi aj svedok XXXXX, poverený vedúci oddelenia daňovej kontroly XXXXX rozhodnutím Daňového  riaditeľstva XXXXX na zastupovanie v konaní pred orgánmi činnými v trestnom konaní.

Podľa § 215 ods. 1 písm. h/ Trestného poriadku prokurátor zastaví trestné stíhanie,  ak trestnosť činu zanikla.

Podľa § 86 písm. e/ Trestného zákona trestnosť činu nezaplatenia dane a poistného podľa § 278 Trestného zákona zanikne, ak splatná daň  a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. Predmetné ustanovenie trestného poriadku nadobudlo účinnosť od 01.01.2013.

Zo spisu ďalej vyplýva, že obvinený nebol za obdobný čin v predchádzajúcich dvadsiatich štyroch mesiacoch postihnutý, ani voči nemu nebolo za obdobný čin v predchádzajúcich dvadsiatich štyroch mesiacoch zastavené trestné stíhanie z dôvodu zániku trestnej činnosti podľa odseku 1.

Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

S poukazom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Daniel Rozložník
prokurátor